Garis masa pilihan raya umum Malaysia 2022

Berikut ialah peristiwa-peristiwa utama sebelum pilihan raya umum (PRU) Malaysia ke-15 pada 2022.

 Oktober 2022 

 10 Oktober: Dewan Rakyat ke-14 diisytiharkan dibubarkan oleh Perdana Menteri, Ismail Sabri Yaakob,  lalu memberi laluan kepada kewajiban PRU dalam 60 hari.
 11 Oktober: Bekas Perdana Menteri Mahathir Mohamad mengesahkan akan mempertahankan kerusi Parlimen Langkawi pada PRU-15 ini.
 12 Oktober: Ikatan Demokratik Malaysia mengumumkan kerjasama dengan Pakatan Harapan dalam PRU.
 13 Oktober: DUN-DUN milik Parti Islam Se-Malaysia (PAS), bawah Perikatan Nasional (DUN Perlis, Kelantan dan Terengganu) diisytiharkan tidak dibubarkan bersama-sama Dewan Rakyat.
 14 Oktober: DUN Perlis dan Pahang diisytiharkan terbubar.
 15 Oktober: DUN-DUN milik Pakatan Harapan (DUN Pulau Pinang, Selangor dan Negeri Sembilan) diisytiharkan tidak dibubarkan bersama-sama Dewan Rakyat.
 16 Oktober: Ketua MUDA, Syed Saddiq berucap dalam satu majlis anjuran partinya di tempat kerusinya, Muar. Walau bagaimanapun, majlis menerima provokasi, tetapi berjaya dikawal.
 17 Oktober: DUN Perak diisytiharkan dibubarkan oleh Menteri Besar Datuk Seri Saarani Mohamad.
 20 Oktober: Pihak Suruhanjaya Pilihan Raya Malaysia mengumumkan hari-hari penting PRU.
 26 Oktober:
 PKR mengumumkan barisan utama bakal calon PRU, termasuk Nik Omar Nik Abdul Aziz, anak kepada agamawan Nik Abdul Aziz Nik Mat.
 Parti Ikatan Bangsa Malaysia (Ikatan) mengumumkan dukungan terhadap BN dalam PRU.
 27 Oktober: Gerakan Tanah Air (GTA)  mengumumkan lapan calon dari Parti Pejuang Tanah air (PEJUANG) untuk bertanding pada PRU15. Pengerusi Penaja GTA, Mahathir Mohamad, berkata selain beliau yang akan mempertahankan kerusi Parlimen Langkawi, turut mempertahankan kerusi masing-masing adalah Mukhriz Mahathir di Jerlun dan Amiruddin Hamzah di Kubang Pasu.
 28 Oktober:
 PKR mengumumkan senarai penuh calon yang dipertandingkan dalam PRU.
 Presiden Parti Bangsa Malaysia (PBM), Larry Sng bertindak menggantung jawatan Zuraida Kamaruddin dan ahli-ahli majlis tertinggi kerana dibilang "menjejaskan kepercayaan kepimpinan saya (Larry Sng) dan telah menimbulkan banyak kekeliruan kepada ahli parti dan orang awam keseluruhannya."

 November 

 2 November: PN dan BN umumkan calon mereka pada hari yang sama. 

 5 November: Hari penamaan calon.
 15 November: Hari pengundian awal.
 17 November: Para pelajar pengajian tinggi diberi cuti khas bermula 17 hingga 21 November bagi memudahkan proses ulang alik pelajar sempena PRU.
 19 November: Hari pengundian PRU.

 Rujukan 

Kategori:Pilihan raya umum Malaysia 2022
Kategori:Garis masa 2022